விடுதியறையை அடைந்து முகம் கழுவிக்கொண்டு அமர்ந்ததும் ஓர் எண்ணம் தோன்றிற்று. ஆந்திரம் என்றால் இந்நேரம் தெலுங்குப் படமொன்றுக்குச் செல்லத் துணிந்திருப்பேன். ஒடியத் திரைப்படங்கள் குறித்து எனக்கு எவ்விதமான ஆர்வமும் இருக்கவில்லை. அதனால் பத்து மணி வரைக்கும் எங்கேனும் சென்று திரும்பலாமா என்று எண்ணம் வந்தது. புவனேசுவரத்தின் அனைத்து மக்களும் வந்து போகின்ற ஓர் இடத்திற்குச் செல்ல வேண்டும். எங்கே செல்லலாம் ? இங்குள்ள சந்தைப்பகுதி எதுவோ அங்கே செல்லலாம் என்ற முடிவுக்கு வந்தேன்.